## 

## **ა****აიპ ხელოვნების საერთაშორისო ცენტრი**

## **სსიპ საქართველოს კულტურული მემკვიდრეობის დაცვის ეროვნულ სააგენტოსთან თანამშრომლობით აცხადებს ტენდერს**

წინამდებარე ტენდერი გამოავლენს გამარჯვებულ კომპანიას, რომელიც უზრუნველყოფს

**დედოფლისწყაროს მუნიციპალიტეტში, ნიკო ფიროსმანაშვილის სახელმწიფო მუზეუმში**

**(სოფ. მირზაანი) ეთნოგრაფიული უბნის მოწყობას**

## ტენდერი ცხადდება მიმდინარე პროექტის „ტურიზმი, მემკვიდრეობა და შემოქმედება“

## (BSB -1130) ფარგლებში

1. **ტექნიკური დოკუმენტაცია**

* ***პრეამბულა:***

პროექტის ფარგლებში „ტურიზმი, მემკვიდრეობა შემოქმედება“ ხელოვნების საერთაშორისო ცენტრისა და საქართველოს კულტურული მემკვიდრეობის დაცვის ეროვნულ სააგენტოს შორის გაფორმებული თანამშრომლობის საფუძველზე, ნიკო ფიროსმანაშვილის სახელმწიფო მუზეუმში (სოფ. მირზაანი) ეწყობა ეთნოგრაფიული უბანი. მუზეუმთან არსებული ტრადიციული რეწვის სახელოსნოების შექმნა, შესაძლებლობას მისცემს, ერთის მხრივ ოსტატებს შექმნან პროდუქცია და გააგრძელონ არამატერიალური კულტურული მემკვიდრეობის ტრადიცია, ასევე ადგილობრივ მოსახლეობას ჩაერთონ შემეცნებით-საგანმანათლებლო უწყვეტ პროცესში და მომსვლელ ტურისტებს ეზიარონ ქართულ არამატერიალურ კულტურას. ტრადიციული რეწვის სახელოსნოებში წარიმართება სხვადასხვა შემოქმედებითი საქმიანობები, როგორიცაა მეთუნეობა და ფარდაგების ქსოვა. 2011 წელს, შპს. „ლაინკუბი“-ს მიერ შესრულდა ეთნოგრაფიული უბნის ესკიზური პროექტი. 2021 წელს, კი საქართველოს კულტურული მემკვიდროების დაცვის ეროვნული სააგენტოს, საპროექტო სამსახურის მიერ შესრულდა არსებული პროექტის კორექტირება. კორექტირებული პროექტი ითვალისწინებს ეთნოგრაფიული უბნის განვითარებას, ახალი მოცულობის მოწყობას და მარნის რეაბილიტაციას.

* ***ჩასატარებელი სამუშაოები:***

პროექტით გათვალისწინებულია ახალი არქიტექტურული მოცულობის მოწყობა. ნაგებობა ოთხ 17.0 მ2-იან ოთახს შეადგენს, (ჯამში - 67.8 მ2. მიშენების ფართი - 92.0 მ2.) რომლებიც დახრილ რელიეფზე მოეწყობა, 0.50 მ. სიმაღლით იქნება ერთმანეთისგან დაშორებული. თითოეულ შენობას ექნება ინდივიდუალური გადახურვა. საკუთრივ სახურავი მოეწყობა ხის ფერმულ კონსტრუქციაზე და გადაიხურება კრამიტით, ინტერიერში (ეთნოგრაფიული უბანი, მარანი) იატაკი მოპირკეთდება ქართული აგურით, ტერასაზე - ბაზალტის ნატეხი ქვით. ფუნქციურად ოთახებში განაწილდება კერამიკის და ქსოვის სახელოსნოები. ადგილი დაეთმობა ადგილზე შექმნილი ნაკეთობების გამოფენას და სახელოსნოების მენეჯერისთვის გამოყოფილ სივრცეს.

ახალი მოცულობის გვერდზე არის ასრებული მარნის შენობა. მარანში განლაგებულია შვიდამდე ქვევრი. კედლები აშენებულია ბეტონის ბლოკებით. შენობას არ გააჩნია საძირკველი. შესასვლელ ღიობში კარი არ არის. კედლებზე შეინიშნება კონსტრუქციული ბზარები. ნაგებობა გადახურულია კრამიტით. პროექტით გათვალისიწნებულია არსებული მარნის რეაბილიტაცია. მოეწყობა საძირკველი, უსახური ბეტონის კედლები შეიმოსება აგურის და რიყის ქვის შერეული წყობით. არსებული კრამიტის მდგომარეობა კარგია, ამიტომ მოხდება მხოლო დაზიანებული კრმიტის გამოცვლა და ჩანაცვლება. მარნის ფასადიდან ახალი მოცულობის მიმართულებით მოეწყობა ტერასა. ტერასებს შორის ნიშნულების მონაცვლეობის გამო, ნიშნულებს შორის განთავსდება ორ საფეხურიანი კიბე.

პროექტით გათვალისიწნებულია, როგორც ელ. მომარაგება, ასევე წყალ-კანალიზაციისა და გათბობის სისტემების მონტაჟი.

* ***ტექნიკური დავალების დანართების სახით მოცემულია:***

მირზაანი, ნიკო ფიროსმანაშვილის სახლ-მუზეუმი. ეთნოგრაფიული უბანის მოწყობის პროექტი, PDF ფაილი (დანართი №1);

შესასრულებელი სამუშაოს დასახელება და მოცულობები (დანართი№2).

* ***ძირითადი პირობები:***

ტენდერის მიზანია ევროკავშირის შავი ზღვის აუზის პროგრამის ფარგლებში, პროექტის „ტურიზმი, მემკვიდრეობა, შემოქმედება“განხორციელების მიზნით, ნიკო ფიროსმანაშვილის სახელმწიფო მუზეუმის ტერიტორიაზე (სოფ. მირზაანი) ეთნოგრაფიული უბნის მოწყობა და შემოქმედებითი ტურიზმის განვითარება.

სამუშაოების ჩატარებისას ყურადღება უნდა მიექცეს სამუშაოთა შესრულების ხარისხს. სამუშაოების მიდინარეობისას ყველა გამოყენებული მასალა უნდა იყოს მაღალხარისხიანი და უნდა აკმაყოფილებდეს საქართველოში მოქმედ ყველა სამშენებლო ნორმებსა და სტანდარტებს. ყველა მასალები, სამარაგო საგნები, მოწოდებული კონტრაქტის ფარგლებში, უნდა იყოს ახალი, უხმარი, სტანდარტული, მაღალი ხარისხის. უხარისხო ან დაბალი ხარისხის მასალები არ მიიღება და მათი გამოყენება არ იქნება ნებადართული.

სამუშაოების მიმდინარეობისას ახლადგამოვლენილი გარემოებ(ებ)ის გამოვლენისა და მისი დასაბუთების შემთხვევაში, პროექტიდან რაიმე გადახვევა, ან მასში ცვლილება, შეთანხმებული უნდა იქნეს შემსყიდველთან. სამუშაოები უნდა განხორციელდეს ხელოვნების საერთაშორისო ცენტრისა და საქართველოს კულტურული მემკვიდრეობის დაცვის ეროვნული სააგენტოს მიერ დანიშნული ტექნიკური კონსულტანტების ზედამხედველობით.

მიმწოდებელი შემსყიდველთან შეთანხმებული სამუშაოების გრაფიკის შესაბამისად, სამუშაოების დამთავრებისთანავე შემსყიდველს წარუდგენს ინფორმაციას წერილობით, ანგარიშის სახით გათვალისწინებული სამუშაოების მიმდინარეობის შესახებ. მიმწოდებელი ვალდებულია გაითვალისწინოს შემსყიდველის შენიშვნები და წინადადებები, რაც შემდგომში საფუძვლად დაედება შესრულებული სამუშაოების ანაზღაურებას. შესრულებული სამუშაოების ანგარიში შემსყიდველს წარედგინება სამ ეგზემპლარად: ელექტრონული ვერსია \_ კომპაქტური დისკების (CD) სახით (3 ეგზემპლარი), მყარი ასლების სახით (3ეგზემპლარი), ტექსტური და გრაფიკული მასალის დოკუმენტირებით.

მიმწოდებელი ვალდებულია რეაბილიტაციის დაწყებამდე ძეგლზე დაამონტაჟოს ჩასატარებელი სამუშაოების ამსახველი საინფორმაციო ბანერი, რომელიც უნდა შეიცავდეს შემდეგ ინფორმაციას:

* მესაკუთრე;
* შემსყიდველი;
* მიმწოდებელი;
* ჩასატარებელი სამუშაოს სახეობა.
* ***ნორმატიული დოკუმენტები:***

მუშაობის პროცესში მიმწოდებელი ვალდებულია სამუშაოები შეასრულოს მოქმედი სამშენებლო ნორმებისა და წესების მიხედვით.

ყველა სამუშაოს განხორციელება მოხდეს საქართველოს მთავრობის 2007წ. 28 მარტის № 62 დადგენილების „მშენებლობის უსაფრთხოების წესები“-ს მოთხოვნათა გათვალისწინებით.

მიმწოდებელმა უნდა უზრუნველყოს სამუშაოთა უსაფრთხოებისათვის საჭირო ყველა წესისა და ინსტრუქციის შესრულება, რათა აიცილოს უბედური შემთხვევები და მინიმუმამდე დაიყვანოს თავისი მუშაკების და სხვა ადამიანთა ზარალი. სამუშაო ტერიტორიაზე უნდა იყოს შესაბამისი ნიშნები და გაფრთხილებები.

* ***გარემოს დაცვა:***

დიდი ყურადღება უნდა მიექცეს გარემო პირობების დაცვას. სამუშაოების წარმოებისას სამშენებლო მოედანი პერიოდულად უნდა გაიწმინდოს სამშენებლო ნარჩენებისა, ნაგვისგან რათა არ მოხდეს გარემოს დაბინძურება. სამუშაოების დასრულების შემდეგ კი უნდა მოხდეს ტერიტორიის სრული დასუფთავება.

* ***სამუშაოთა საბოლოო მიღება:***

მიმწოდებელი ატყობინებს შემსყიდველს სამუშაოთა დასრულების შესახებ, თანახმად გეგმა-გრაფიკისა. შემსყიდველი ამოწმებს შესრულებულ სამუშაოებს. თუ შემსყიდველმა სამუშაოები შეაფასა წუნით, დასრულებულად ჩაითვლება სამუშოები, დეფექტების აღმოფხვრის შემდეგ. ***დეფექტებზე პასუხიმგებლობის პერიოდი შეადგენს: ერთ (1) წელს.***

შესრულებულ სამუშაოთა ეტაპობრივი ჩაბარების ვადები და გრაფიკი დაზუსტებული იქნება პრეტენდენტის მიერ შემოთავაზებული და შემსყიდველის მიერ დამტკიცებული გეგმა-გრაფიკის მიხედვით.

საბოლოო მიღება-ჩაბარების აქტის გასაფორმებლად აუცილებელია მიმწოდებელმა წარმოადგინოს ლევან სამხარაულის სახელობის სასამართლო ექსპერტიზის ეროვნული ბიუროს ან სხვა აკრედიტირებული საექსპერტო ორგანოს ან ექსპერტის მიერ გაცემული ობიექტის ინსპექტირების დასკვნა, რომლითაც დადასტურდება წარმოდგენილი ფორმა #2-ის შესაბამისობა ფაქტობრივად შესრულიბულ სამუშაოებსა და სახარჯთაღრიცხვო დოკუმენტაციასთან.

* ***შემსყიდველისთვის გადასაცემი საბოლოო პროდუქცია:***

წარმოდგენილი პირობებისა და ვადების ფარგლებში მიმწოდებელმა საბოლოო პროდუქციის სახით შემსყიდველს უნდა გადასცეს შესრულებული სამუშაოების ანგარიში (საქართველოს კანონის „კულტურული მემკვიდრეობის შესახებ” მოთხოვნათა შესაბამისად), შესრულებული სამუშაოების აქტები (ფორმა №2) და საჭიროების შემთხვევაში, ფარული სამუშაოების აქტები.

ანგარიში წარმოდგენილი უნდა იყოს A-3 A-4 ან ფორმატის, ზამბარით აკინძული ალბომის სახით, ტექსტური, ფოტო და გრაფიკული მასალის დოკუმენტირებით - 3 ეგზ, კომპაქტური დისკების (CD) სახით - 3 ეგზ.

* ***სამუშაოთა შესრულების ვადები:***

სამუშაოს დასრულების საბოლოო ვადაა არაუგვიანეს ***2021 წლის 5 ნოემბერი***

შესრულებულ სამუშაოთა ანგარიშის ჩაბარების საბოლოო ვადაა არაუგვიანეს ***2021 წლის 15 ნოემბერი***

სამუშაობის საბოლოო მიღების/ჩაბარებისას ყველა დაგანდაგრისა თუ მასალის საგარანგიო წერილის წარდგენა სავალდებულოა (მაგალითად გათბობიბს ქვაბი, ჰიდრო იზოლაცია ა.შ.)

1. **სატენდერო წინადადების ფასი:**

* სატენდერო წინადადებაში საერთო და ერთეულის ფ­­­ასი გამოსახული უნდა იყოს საქართველოს კანონმდებლობით გათვალისწინებული და შესყიდვის ობიექტის მიწოდებასთან დაკავშირებული გადასახადების გათვალისწინებით **დღგ-ს გარეშე** (აღნიშნული სამუშაოები დღგ-ისგან გათავისუფლებულია - უცხოეთის დიპლომატიური და მათთან გათანაბრებული წარმომადგენლობები, რომლებიც სარგებლობენ („საქართველოს საგადასახადო კოდექსის“ 172-ე მუხლის მე–5 ნაწილის თანახმად ჩათვლის უფლებით დღგ–ისაგან გათავისუფლებით. საქართველოს მთავრობასა და ევროპის გაერთიანებათა კომისიას შორის 2007 წლის 18 ივნისს ხელმოწერილი ჩარჩო შეთანხმება)
* მშენებლობისთვის შეძენილი დანადგარ/მოწყობილობები, მასალები და სხვა, უნდა შეესამებოდეს ევროპულ სტანდარს (ჰქონდეს ევროსერტიფიკატი);
* სატენდერო წინადადების საერთო და ერთეულის ფასის წარმოდგენა დასაშვებია მხოლოდ ლარებში.

1. **ხელშეკრულების შესრულების საგარანტიო უზრუნველყოფა**

* ხელშეკრულების შესრულების უზრუნველყოფის მიზნით გამოიყენება საბანკო გარანტია საერთო ღირებულების 5 (ხუთი) %-ის ოდენობით რომლის მოქმედების ვადა არანაკლებ 30 (ოცდაათი) კალენდარული დღით უნდა აჭარბებდეს სამუშაოს შესრულების ვადას.
* მიმწოდებლის მიერ ვალდებულებების დარღვევის (ვალდებულებების შესრულებაზე უარის თქმა, ვადების დარღვევა, ვალდებულების უხარისხოდ, არაჯეროვნად, არასრულად შესრულება და სხვა) შემთხვევაში, მიმწოდებელს საბანკო გარანტიით გათვალისწინებული თანხა არ დაუბრუნდება).
* მიმწოდებელს ხელშეკრულების შესრულების უზრუნველყოფის მიზნით გაცემული საბანკო გარანტია, ვალდებულებების სრული და ჯეროვანი შესრულების შემთხვევაში, დაუბრუნდება მხარეთა შორის შესყიდვის ობიექტის საბოლოო მიღება-ჩაბარების აქტის გაფორმებიდან 5 (ხუთი) კალენდარული დღის ვადაში.

1. **ანგარიშსწორების პირობები:**

* ანგარიშსწორება მოხდება ლარებში ააიპ ხელოვნების საერთაშორისო ცენტრის პროექტის „ტურიზმი, მემკვიდრეობა და შემოქმედება“ (BSB -1130) ფარგლებში სახსრებით.
* გადახდის ფორმა – უნაღდო.
* შესრულებული სამუშაოს ანგარიშსწორება განხორციელდება **ეტაპობრივად,** მხარეთა მიერ შედგენილი მიღება-ჩაბარების აქტ(ებ)ის, ინსპექტირების ჯგუფის დადებითი დასკვნისა, საგადასახადო დოკუმენტაციის საფუძველზე, ყველა ამ დოკუმენტების წარმოდგენიდან 10 (ათი) სამუშაო დღის განმავლობაში შესრულებული სამუშაოს ღირებულების 90%-ის ოდენობით. დანარჩენი 10%-ს ანაზღაურება მოხდება ლევან სამხარაულის სახელობის სასამართლო ექსპერტიზის ეროვნული ბიუროს ან სხვა აკრედიტირებული საექსპერტო ორგანოს ან ექსპერტის მიერ გაცემული ობიექტის ინსპექტირების დასკვნის საფუძველზე საბოლოო მიღება-ჩაბარების აქტის გაფორმების შემდეგ.
* ყველა ის  ხარჯი, რომელიც სატენდერო წინადადების ფასში არ იქნება გათვალისწინებული, არ დაექვემდებარება ანაზღაურებას.
* წინასწარი ანგარიშსწორების შემთხვევაში მიმწოდებელი ვალდებულია, წარმოადგინოს ავანსის სახით გადასახდელ თანხაზე საავანსო საბანკო გარანტია (არაუმეტეს ხელშეკრულების საერთო ღირებულების 30%), რომლის მოქმედების ვადა არანაკლებ 30 (ოცდაათი) კალენდარული დღით უნდა აღემატებოდეს შესყიდვის ობიექტის მიწოდების ვადას. საავანსო თანხის გადახდა მოხდება შესაბამისი საბანკო გარანტიის წარმოდგენის დღიდან არაუგვიანეს 10 (ათი) სამუშაო დღის ვადაში.
* დაუშვებელია წინასწარ გადახდილი თანხები მიმწოდებელმა გამოიყენოს სხვა მიზნებისთვის, რაც არ არის გათალისწინებული წინამდებარე ხელშეკრულების პირობებით. მიმწოდებელი ვალდებულია შემსყიდველის მოთხოვნის შემთვევაში წარმოადგინოს წინასწარ გადახდილი თანხების გამოყენების შესახებ დასაბუთებული ინფორმაცია.

1. ***პრეტენდენტისადმი წაყენებული მოთხოვნები:***

* ***პრეტენდენტის გამოცდილება:***  პრეტენდენტს უნდა გააჩნდეს სამშენებლო საქმიანობის გამოცდილება არანაკლებ 3 (სამი) ობიექტზე და განხორციელებული უნდა ჰქონდეს არანაკლებ 3 (სამი) ანალოგიური (შენობა-ნაგებობ(ებ)ის სამშენებლო-სარეაბილიტაციო სამუშაოები, სანტექნიკური სამუშაოები, ელ. სისტემის და გათბობის სისტემის სამუშაოები) სამუშაო.ინფორმაცია წარმოდგენილ უნდა იქნას შესრულებულ სამუშაოთა ჩამონათვალის სახით, რომელსაც თან უნდა ერთვოდეს აღნიშნული სამუშაოების შესრულების დამადასტურებელი დოკუმენტები: დამკვეთსა და შემსრულებელს შორის გაფორმებული შესრულებული სამუშაოების ხელშეკრულების და მიღება-ჩაბარების აქტების ასლების და/ან სხვა დოკუმენტების სახით.
* ***მოთხოვნა პრეტენდენტის პერსონალის გამოცდილების შესახებ:*** პრეტენდენტის პერსონალს (არქიტექტორი, ინჟინერ-მშენებელი, ინჟინერ-სანტექნიკოსი, ინჟინერ-ელექტრიკოსი, ინჟინერ-თბოენერგეტიკოსი და სერთიფიცირებული შრომის უსაფრთხოების სპეციალისტი) უნდა გააჩნდეს შესაბამისი კვალიფიკაცია და გამოცდილება, რაც უნდა შეესაბამებოდეს შესასრულებელი სამუშაოების სახეობებსა და ამოცანებს. სპეციალისტების თაობაზე ინფორმაცია წარმოდგენილი უნდა იქნეს CV–ების, სადაც მითითებული იქნება პიროვნების კვალიფიკაცია (განათლება) და გამოცდილების ამსახველი ინფორმაცია, კერძოდ, პროექტის (სამუშაოს) დასახელება, განხორციელების ვადა თარიღების მითითებით, დამკვეთი (ორგანიზაციის დასახელება, ს/კ) და პერსონალის პოზიცია. ***შრომის უსაფრთხოების სპეციალისტის თაობაზე ინფორმაცია წაროდგენილი უნა იყოს СV-ის და სერთიფიკატის სახით.***

***შენიშვნა:*** *წარმოდგენილი ინფორმაციის გადამოწმების მიზნით, შემსყიდველი იტოვებს უფლებას მოითხოვოს პრეტენდენტის მიერ მითითებული, პერსონალის შესრულებულ სამუშაოთა შესახებ ანგარიშები, მიღება-ჩაბარების აქტები, ხელშეკრულებები, პროექტები.*

* ***დაზღვევის საკითხები***

პრეტენდენტის დასაქმებული პირები უნდა სარგებლობდნენ უბედური შემთხვევის სავალდებულო დაზღვევის პირობებით.

* ***სარეგისტრაციო/უფლებრივი მონაცემების ამსახველი დოკუმენტ(ებ)ი***

ამონაწერი სამეწარმეო რეესტრიდან, რომელიც გაცემული უნდა იყოს წინამდებარე ტენდერის გამოქვეყნების შემდეგ;

ცნობა, რომ მის მიმართ არ ხორციელდება რეორგანიზაცია ან ლიკვიდაცია.

საკვალიფიკაციო მოთხოვნებით გათვალისწინებული ადმინისტრაციული ორგანოებიდან წარმოსადგენი დოკუმენტები გაცემული უნდა იყოს აღნიშნული ტენდერის გამოცხადების შემდეგ.

1. **პრეტენდენტის მიერ წარმოსადგენი სატენდერო დოკუმენტები:**

* განაცხადი ტენდერში მონაწილეობის შესახებ (სრული რეკვიზიტების და საკონტაქტო ინფორმაციის მითითებით);
* სატენდერო წინადადების დეტალური განფასება ტექნიკური დავალების შესაბამისად; შესასრულებელი სამუშაოს ხარჯთაღრიცხვა საქართველოს კანონმდებლობით განსაზღვრული გადასახადებისა და თანმდევი ხარჯების ჩათვლით **(დღგ-ს გარეშე).** ხარჯთაღრიცხვის ფორმა მოცემულია სატენდერო დოკუმენტაციის დანართის სახით (იხ.დანართი #2); თითოეული ერთეული უნდა შეიცავდეს ყველა საჭირო მასალისა და აღჭურვილობის, აქსესუარებისა და კომპონენტების შესყიდვის ღირებულებას, რომლებიც საჭიროა მშენებლობის და მოპირკეთების სამუშაოებისთვის, ტრანსპორტირებისთვის, კომუნალური ხარჯები მშენებლობის დროს, საბაჟო მოსაკრებლები და შრომითი და სამონტაჟო სამუშაოები საქართველოს სამშენებლო ნორმების და სტანდარტების შესაბამისად.

ხელშეკრულება **ეფუძნება ჯამური ღირებულების პრინციპს (lump-sum),** რაც გულისხმობს, რომ პრეტენდენტი პასუხისმგებელია გადაამოწმოს ხარჯთაღრიცხვის პუნქტები, მოცულობები და სპეციფიკაციები პროექტთან შესაბამისობაში. პრეტენდენტმა არ უნდა შეცვალოს ხარჯთაღრიხვაში მოცემული მოცულობები, არამედ შესაბამისი ცვილილება/ვარიაცია აღნიშნოს დამატებით ცხრილში.

* შესასრულებელი სამუშაოს კალენდარული გეგმა-გრაფიკი, რომელშიც სრულად უნდა იყოს ასახული კონკრეტული სამუშაოების მიმდინარეობა და ერთმანეთისადმი თანხვედრა, განსახორციელებელი სამუშაოების დაგეგმილი ვადები და ეტაპები (შესაძლებელია დაზუსტდეს ხელშეკრულების გაფორმების პროცესში).
* პრეტენდენტის გამოცდილების დამადასტურებელი დოკუმენტები;
* პრეტენდენტის პერსონალის გამოცდილების დამადასტურებელი დოკუმენტები;
* სარეგისტრაციო/უფლებრივი მონაცემების ამსახველი დოკუმენტ(ებ)ი.
* პრეტენდენტის მიერ წარმოდგენილი წინადადება ძალაში უნდა იყოს წინადადებების მიღების თარიღიდან 45 (ორმოცდახუთი) კალენდარული დღის განმავლობაში.

**6. სატენდერო დოკუმენტაციის წარმოდგენის ფორმა და ადგილი:**

* სატედენდერო წინადადება ყველა ზემოთ ხსენებულ დოკუმენტაციასთან ერთად წარმოდგენილი უნდა იქნას  დალუქული კონვერტით **არა უგვიანეს 2021 წლის 15 ივნისის 18:00 საათისა,**შემდეგ მისამართზე: **ქ.თბილისი,** **ნიკო ნიკოლაძის ქუჩა # 7. პირველი სართული.**
* სატენდერო წინადადების მოწოდება შეიძლება ხელოვნების საერთოაშორისო ცენტრის ოფისში ყოველ სამუშაო დღეს 11 საათიდან 18 საათამდე. მისამართი: ქ.თბილისი, ნიკო ნიკოლაძის ქუჩა # 7 პირველი სართული.
* კონვერტზე უნდა იყოს მითითებული შემდეგი ინფორმაცია: პრეტენდენტის კომპანიის დასახელება, საკონტაქტო ინფორმაცია (საკონტაქტო პირი, ტელეფონი, იურიდიული მისამართი); ხელმოწერა და კომპანიის ბეჭედი კონვერტის დალუქვის ადგილზე;
* პრეტენდენტის მიერ წარმოდგენილი ყველა დოკუმენტი ან/და ინფორმაცია ხელმოწერილი და ბეჭედდასმული (არსებობის შემთხვევაში) უნდა იყოს უფლებამოსილი პირის მიერ (საჭიროების შემთხვევაში ატვირთული უნდა იქნეს მინდობილობა).

1. **სხვა პირობები**

შემსყიდველი გამარჯვებულ მიმწოდებელს გამოავლენს სატენდერო კომისიაზე და გადაწყვეტილებას აცნობებს მხოლოდ გამარჯვებულ კომპანიას. შემსყიდველი არ არის ვალდებული მონაწილე კომპანიას მისცეს სიტყვიერი ან წერილობით ახსნა-განმარტება ტენდერთად დაკავშირებულ ნებისმიერ გადაწყვეტილებაზე.

შემსყიდველი იტოვებს უფლებას გადაამოწმოს პრეტენდენტებისგან მიღებული ნებისმიერი სახის ინფორმაცია, ასევე მოიძიოს ინფორმაცია პრეტენდენტი კომპანიის ან მისი საქმიანობის შესახებ. იმ შემთხვევაში, თუ დადასტურდება, რომ პრეტენდენტის მხრიდან მოწოდებული ინფორმაცია არ შეესაბამება სინამდვილეს ან გაყალბებულია, პრეტენდენტი იქნება დისკვალიფიცირებული.

1. **საბუთების კონფიდენციალურობა**

* სატენდერო პაკეტის ყველა დოკუმენტი, სპეციფიკაცია, გეგმა, ნახაზი და დანართი არის დამსაქმებლის საკუთრება. პრეტენდენტებს არ აქვთ უფლება გადასცენ / გადასცენ / დაარიგონ ეს მესამე პირებს ან გამოიყენონ ისინი ნებისმიერი მიზნით, გარდა ამ წინადადების მომზადებისა. პრეტენდენტის მიერ მოწოდებული ინფორმაცია განიხილება როგორც კონფიდენციალური და და სატენდერო წინადადების მიუღებლობის შემთხვევაში, ყველა დოკუმენტი მოთხოვნისამებრ 1 თვის ვადაში დაუბრუნდება მონაწილეებს. ერთი თვის შემდეგ დოკუკუმენტები განადგურდება
* პრეტენდენტენის მიერ მომზადებული სატენდერო პაკეტთან დაკავშირებული ხარჯები არის მისი პასუხისმგებლობა და არ ანაზღაურდება შემსყიდველის მიერ.

1. ***სატენდერო წინადადების შეფასების წესი:***

* **შემოსული სატენდერო წინადადებების განხილვა მოხდება** ააიპ ხელოვნების საერთაშორისო ცენტრის და სსიპ **საქართველოს კულტურული მემკვიდრეობის დაცვის ეროვნულ სააგენტოს ერთობლივი კომისიის მიერ.**
* **შერჩევის კრიტერიუმები:**

შემოთავაზებების განხილვის პროცესში უპირატესობა მიენიჭება იმ სატენდერო წინადადებას, რომელიც დააკმაყოფილებს ყველა ზემოთ აღნიშნულ მოთხოვნას, წარმოადგენს კონკურენტულ ფასს და მაღალი ხარისხის მოწყობილობებსა და მასალებებს.

* არასრულად წარმოდგენილი სატენდერო წინადადება არ განიხილება.

1. **ხელშეკრულების გაფორმება**

გამარჯვებულ პრეტენდენტთან გაფორმდება ხელშეკრულება სატენდერო პირობების შესაბამისად ხელშეკრულების უზრუნველყოფის საბანკო გარანტიის წარმოდგენის შემდეგ.

1. **დამადებითი ინფორმაცია:**

ტენდერში გამარჯვებული პირი ვალდებულია ხალშეკრულების გაფორმების შემდეგ, სამუშაოების დაწყებამდე გადაიხადოს სანებართვო მოსაკრებელი კულტურული მემკვიდრეობის ძეგლზე სამუშაოების ნებართვის მისაღებად 50 (ორმოცდაათი) ლარის ოდენობით.

ტენდერის განრიგი

პრეტენდენტმა უნდა გაითვალისწინოს, რომ სატენდერო პროცედურის გრაფიკი განისაზღვრა შემდეგნაირად. დამსაქმებელს აქვს გათვალისწინებული თარიღების შეცვლის უფლება:

|  |  |
| --- | --- |
| ტენდერის გამოცხადების თარიღი | 2021 წლის 1ივნისი |
| გაუკრველი საკითხების განმარტების ვადა | არაუგვიანეს 2021 წლის 10 ივნისი |
| ტენდერის დასრულების თარიღი | 2021 წლის 15 ივნისი |
| ხელშეკრულების გაფორმების სავარაუდო თარიღი | 2021 წლის 1 ივლისი |
| მშენებლობის დაწყების სავარაუდო თარიღი | 2021 წლის 5 ივლისი |
| პროექტის დასრულების თარიღი | 2021 წლის 5 ნოემბერი |

**დამატებითი შეკითხვების შემთხვევაში გთხოვთ მოგვწეროთ ელ-ფოსტაზე:**[giorgi@gaccgeorgia.org](mailto:giorgi@gaccgeorgia.org); [natiat@gaccgeorgia.org](mailto:natiat@gaccgeorgia.org)**;**ან დაგვირეკოთ ოფისის ტელეფონზე 995 32 2931335 ორშაბათიდან პარასკევის ჩათვლით 11:00 საათიდან 18:00 საათამდე